PerlMonks Re: XML::Parser Tutorial by gildir (Pilgrim)
on Mar 07, 2001 at 21:09 UTC ( #62784=note: print w/ replies, xml )
node historyNode Type: note [id://62784]help Loops >> Techno-Dance >> Dance: PopLoop - Flash Kit
Please visit my website if you use the loop!www.acidplanet.com/ZJD Sê nou ek word afgeknou? | Jongmense vra
LEES IN Afrikaans Albanees Amerikaanse Gebaretaal Amharies Arabies Armeens Azerbeidjans Azerbeidjans (Cyrillies) Brasiliaanse Gebaretaal Bulgaars Cebuano Chichewa Chitonga Cibemba Deens Duits Efik Engels Esties Ewe Fidjiaans Fins Frans Georgies Grieks Hausa Haïtiaanse Kreools Hebreeus Hiligaynon Hongaars Iban Ibo Iloko Indonesies Isoko Italiaans Italiaanse Gebaretaal Japannees Kantonnese Chinees (Tradisioneel) Kantonnese Chinees (Vereenvoudig) Kikuyu Kinyarwanda Kirgisies Kirundi Koreaans Kroaties Litaus Malabaars Maleis Malgassies Maltees Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Nzema Oekraïens Osseties Pandjabi Pools Portugees (Brasilië) Portugees (Portugal) Roemeens Russies Sepedi Serwies (Cyrillies) Serwies (Romeins) Shona Singalees Slowaaks Sloweens Spaans Suid-Sotho (Lesotho) Swahili Sweeds Tagalog Teloegoe Tetun Dili Thai Tsjeggies Tsonga Tswana Turkmeens Turks Twi Umbundu Viëtnamees Xhosa Yslands Zulu
Waarom knou mense ander af?
Wie is die waarskynlikste teiken?
Wat kan jy doen as jy afgeknou word?
Lees ook wenke van jou portuurs en ’n onderwyseres se kommentare oor afknouery, en beantwoord ons vrae oor afknouery.
Afknouery is ’n ernstige saak. Volgens ’n Britse studie het afknouery blykbaar ’n rol gespeel in meer as 40 persent van die selfmoorde onder jongmense waaroor die land se media berig het.
Afknouery sluit meer in as fisiese aanvalle. Dit kan ook die volgende insluit.
Beledigings. “ Meisies kan uiters gemene dinge sê, ” sê die 20-jarige Celine. “ Ek sal nooit vergeet wat hulle my alles genoem het of wat hulle vir my gesê het nie. Hulle het my nutteloos, ongeliefd en niks werd laat voel. Ek sou dit verkies het as hulle my eerder ’n blou oog gegee het. ”
Verstoting. “ My skoolmaats het my begin vermy, ” sê die 18-jarige Haley. “ Hulle het gedurende pouse gemaak asof daar nie plek by hulle tafel is nie, sodat ek nie by hulle kon sit nie. Ek het die hele jaar lank gehuil en alleen geëet. ”
Kuberafknouery. “ Met net ’n paar toetse op ’n rekenaar, ” sê die 14-jarige Daniel, “ kan jy iemand se reputasie verwoes—of selfs sy lewe. Dit klink soos ’n oordrywing, maar dit kan gebeur! ” Kuberafknouery sluit ook in om vernederende foto’s of teksboodskappe met ’n selfoon te stuur.
Hier volg ’n paar algemene redes.
Hulle is self afgeknou. “ Ek was so siek en sat daarvoor om deur my portuurs afgeknou te word dat ek ander begin afknou het net om in te pas, ” erken ’n jong man met die naam Antonio. “ Toe ek later daarop teruggekyk het, het ek besef hoe verkeerd dit was! ”
Hulle het slegte rolmodelle. “ Jong afknouers behandel ander mense dikwels ... soos hulle hulle ouers, ouer broers en susters of ander gesinslede mense sien behandel, ” skryf Jay McGraw in sy boek Life Strategies for Dealing With Bullies.
Hulle gedra hulle meerderwaardig—en tog voel hulle onseker. “ Kinders wat ander afknou, gedra hulle meerderwaardig, maar dit is dikwels pure skyn in ’n poging om groot pyn en ’n minderwaardigheidsgevoel te verberg, ” sê Barbara Colorose in haar boek The Bully, the Bullied, and the Bystander.
Alleenlopers. Party jongmense wat nie sosiale vaardighede het nie, sonder hulle van ander af en word maklike teikens vir afknouers.
Jongmense wat as anders beskou word. Party jongmense word afgeknou weens hulle voorkoms, ras of godsdiens of selfs omdat hulle ’n gebrek het—enigiets waarop die afknouer kan pik.
Jongmense wat ’n gebrek aan selfvertroue het. Afknouers kan sien wanneer iemand min van homself dink. Sulke persone is dikwels maklike teikens, aangesien hulle waarskynlik nie sal terugbaklei nie.
Moenie reageer nie. “ Afknouers wil weet dat hulle daarin geslaag het om jou sleg te laat voel, ” sê ’n jong vrou met die naam Kylie. “ As jy nie reageer nie, verloor hulle belangstelling. ” Die Bybel sê: “ Hy wat wys is, hou dit tot op die laaste kalm. ”—Spreuke 29:11.
Moenie met gelyke munt terugbetaal nie. Wraak sal die probleem vererger, nie oplos nie. Die Bybel sê: “ Moet niemand kwaad vir kwaad vergeld nie. ”—Romeine 12:17; Spreuke 24:19.
Vermy moeilikheid. Vermy afknouers en situasies waarin jy afgeknou kan word.—Spreuke 22:3.
Reageer op onverwagte wyse. Die Bybel sê: “ ’n Sagte antwoord keer woede af. ”—Spreuke 15:1.
Gebruik humor. As ’n afknouer byvoorbeeld sê dat jy vet is, kan jy eenvoudig jou skouers optrek en sê: “ Ek kan seker ’n paar kilogram verloor! ”
Loop weg. “ As jy stilbly, wys jy dat jy volwasse is en sterker is as die persoon wat jou teister, ” sê die 19-jarige Nora. “ Dit openbaar selfbeheersing—iets wat die afknouer nie het nie. ”
Werk aan jou selfvertroue. “ Afknouers sien as jy ongemaklik voel ,” sê ’n meisie met die naam Rita, “ en hulle kan dit gebruik om enige selfvertroue wat jy het, af te breek. ”
Vertel iemand daarvan. Volgens een opname vertel meer as die helfte van alle slagoffers wat aanlyn afgeknou word, nie wat gebeur nie, moontlik omdat hulle skaam is (veral seuns) of bang is vir wraak. Maar onthou, afknouers kan net voortgaan as niemand iets daaroor sê nie. Om daaroor te praat, kan die eerste stap wees om die nagmerrie te beëindig.
Wenke van jou portuurs
“Vermy plekke of situasies wat jou ’n maklike teiken vir ’n afknouer sal maak. Onthou ook dat afknouers self probleme het. Wanneer jy dit weet, maak hulle woorde nie so seer nie.”—Antonio.
“Jy moet vertroue in jouself hê. Moenie bang wees om te sê wat jy glo nie. Baie afknouers hou op as hulle sien dat jy hulle geen mag oor jou gee nie en dat jy nie bang is nie.”—Jessica.
’n Onderwyseres se kommentare
“Afknouery is ’n ernstige probleem. Waar ek skoolgehou het, het bakleiery soms in die klaskamer uitgebreek—selfs onder graad-dries! Party kinders floreer op afknouery omdat dit hulle laat voel dat hulle gewild en in beheer is.
“Dikwels huiwer slagoffers van afknouery om dit aan te meld omdat hulle bang is dat die afknouer sal wraak neem of dat hulle klasmaats hulle as ’n verklikker sal beskou. Hulle dink miskien ook dat niks oor die afknouery gedoen sal word nie. Maar ek sal nietemin enigiemand wat afgeknou word, aanraai om dit aan te meld. Dit is die regte ding om te doen, en dit kan voorkom dat iemand anders afgeknou word.”—Jenilee, ’n voormalige onderwyseres in die Verenigde State.
Vrae oor afknouery
Afknouery kom al duisende jare voor.
Afknouery is net onskadelike tergery. Dit is nie so ernstig nie.
Die beste manier om ’n afknouer te laat ophou, is om terug te baklei.
As jy afgeknou word, is dit jou skuld.
Party mense wat afgeknou word, word afknouers.
As jy sien dat iemand afgeknou word, is dit die beste om dit te ignoreer.
Ondanks hulle grootpratery is afknouers dikwels onseker.
Afknouers kan verander.
Waar. Die Bybel praat byvoorbeeld van die Nefilim—’n groep wie se naam beteken: “Die wat ander laat val.”—Genesis 6:4.
Onwaar. Afknouery kan ’n kwessie van lewe en dood wees. Ongelukkig het party wat lank afgeknou is, selfmoord gepleeg.
Onwaar. Afknouers is dikwels fisies sterker as hulle slagoffers, wat dit sinloos maak om terug te baklei.
Onwaar. Niemand verdien om afgeknou te word nie! Die skuld lê heeltemal by die afknouer.
Waar. Ongelukkig haal party hulle frustrasie op ander uit deur hulle te behandel soos hulle self behandel word.
Onwaar. Daar is nie so iets soos ’n onskuldige toeskouer nie. As jy sien dat iemand afgeknou word en niks sê nie, kan jy deel van die probleem word in plaas van deel van die oplossing.
Waar. Hoewel party afknouers baie van hulleself dink, is talle onseker en verkleineer hulle ander om hulleself beter te laat voel.
Waar. Afknouers kan gehelp word om hulle denkwyse—en hulle gedrag—te verander.—Efesiërs 4:23, 24.
Deel Deel Sê nou ek word afgeknou?